Ավատար (ֆիլմաշար)

«Ավատար» (), Ջեյմս Քեմերոնի ֆիլմաշարը գիտաֆանտաստիկ ֆիլմերի նախատեսվող շարք է, որն արտադրվում է Lightstorm Entertainment-ի և տեղայնացվում է 20th Century Studios-ի կողմից։

Առաջին՝ «Ավատար» ֆիլմը թողարկվել է 2009 թվականի դեկտեմբերի 18-ին և դարձել է բոլոր ժամանակների երկրորդ ամենաշահութաբեր ֆիլմը։ Պլանավորված շարքի մասին հայտարարվել է 20th Century Fox-ի կողմից 2009 թվականի դեկտեմբերի 11-ին՝ «Ավատար» ֆիլմի՝ կինոթատրոններում թողարկվելուց մեկ շաբաթ առաջ։ 20th Century Fox-ը հաստատել է 2010 թվականի հունվարի 15-ին ֆիլմաշարի թողարկումը։ Սիքվելները դեռևս միայն աշխատանքային անվանումներ ունեն և թողարկմանը մոտ դրանք ենթադրաբար այլ անվանումներ կստանան։

Ինչպես և բնօրինակ ֆիլմը, չորս պլանավորված սիքվելներն ունեն «լիովին ինկապսուլյացված» ինքնավար սյուժեներ, որոնք «գալիս են իրենց սեփական եզրակացություններին»։ Բոլոր չորս ֆիլմերը ունեն ընդհանուր պատմագիծ, որը կապում է դրանց, և պահպանում է Սալի ընտանիքը սյուժեի կենտրոնում։ Ջեյմս Քեմերոնը նկարագրել է սիքվելները որպես առաջին ֆիլմի «բոլոր թեմաների, կերպարների և հոգևոր տրամադրությունների բնական շարունակություն»։

Ֆիլմեր

«Ավատար» (2009) 

Սյուժեն նվիրված է Պանդորայում՝ Պոլիֆեմի բնակեցված Լուսնի վրա տեղի ունեցող էպիկական հակամարտությանը։ Պոլիֆեմը երեք գազային հսկաներից մեկն է, որոնք պտտվում են Ալֆա Ցենտավրա A-յի շուրջ։ Պանդորայի վրա մարդկային գաղութարարները և խելամիտ մարդանման՝ Նա'վի բնիկները, պատերազմ են սկսում մոլորակի ռեսուրսների և դրա հետագա գոյության համար։ Ֆիլմի անվանումը վերաբերում է հեռավորության վրա կառավարվող, գենետիկորեն մշակված Նա'վի մարդկային մարմիններին, որոնք օգտագործվում են ֆիլմի մարդկային կերպարների կողմից՝ բնիկների հետ փոխազդեցության համար։

«Ավատար 2» (2021) 

Քիչ բան է հայտնի երկրորդ ֆիլմի սյուժեի մասին, սակայն հայտնի է, որ ֆիլմի գործողությունը տեղի է ունենալու առաջին ֆիլմից մի քանի տարի անց և ուսումնասիրելու է Պանդորայի օվկիանոսները։ Ֆիլմն ի սկզբանե նախատեսվել է թողարկել 2014 թվականի դեկտեմբերին, սակայն այն հետաձգվել է մի քանի անգամ և ներկայումս պլանավորվում է 2021 թվականի դեկտեմբերի 17-ի վրա։ Արտադրությունը սկսվել է 2017 թվականի օգոստոսին։ Այն ավարտվել է 2018 թվականի հոկտեմբերին։

«Ավատար 3» (2023) 

Երրորդ ֆիլմը հետևելու է երկրորդին։ Այն նախատեսվում է թողարկել 2023 թվականի դեկտեմբերի 22-ին։ 2010 թվականի կեսերին անցկացված հարցազրույցները ենթադրել են, որ երրորդ ֆիլմն ավելի շատ է բացահայտելու Ալֆա Ցենտավրայի համակարգի մասին, սակայն սցենարը չի ավարտվել մինչև 2015 թվականի վերջ, այնպես որ այն կարող էր փոխվել։ Թեև նախատեսվում են ևս երկու սիքվելներ, նրանց թողարկումը կախված է երկրորդ և երրորդ ֆիլմերի հաջողությունից։

«Ավատար 4» (2025) 

Չորրդր ֆիլմը նախատեսվում է 2025 թվականի դեկտեմբերի 19-ի վրա։ Դրա համահեղինակն է լինելու Շեյն Սալեռնոն։

«Ավատար 5» (2027) 

Հայտարարվել է նաև հինգերորդ ֆիլմի մասին, որը նախատեսվում է թողարկել 2027 թվականի դեկտեմբերի 17-ին։

Լրացուցիչ անձնակազմ և արտադրության մանրամասներ

Հիմնական դերասանական կազմ

Ընդունելություն 
Առաջին ֆիլմը թողարկվել է կինոթատրոններում 2009 թվականի դեկտեմբերի 18-ին։ 2009 թվականի դեկտեմբերի 27-ի դրությամբ ֆիլմի բյուջեն պաշտոնապես կազմում էր 237 միլիոն դոլար, իսկ մարքեթինգը գնահատվում էր 150 միլիոն դոլար։ Սակայն, այն 2,789,769,794 դոլար է հավաքել և ներկայումս բոլոր ժամանակների երկրորդ ամենաշահութաբեր ֆիլմն է։ «Ավատար»-ի հաջողության ֆոնին դրան վերաբերվող տարբեր ապրանք է թողարկել, ներառյալ տեսախաղերի շարքը, ուղեցույցները և հավաքածուների համար այլ առարկաներ։ Ֆիլմը մի շարք մրցանակների և քննադատների կողմից լավ ընդունելության է արժանացել։

Շահույթի ցուցանիշներ

Քննադատական արձագանք

Մրցանակներ և պարգևներ

Կոմիքսներ 
2017 թվականի մայիսի 6-ին Dark Horse Comics-ը հրապարակել է «FCBD 2017: James Cameron's Avatar/ Briggs Land» Անվճար կոմիքսների օրվա () կոմիքսը, որն իր մեջ ներառել է «Եղբայրներ» () անվանմամբ կարճ պատմություն, որի գործողությունը տեղի է ունենում «Ավատար»-ի աշխարհում։ 2019 թվականի հունվարից օգոստոս Dark Horse-ը հրապարակել է «Avatar: Tsu'tey's Path» անվանմամբ վեց կոմիքսներից բաղկացած մինի շարք։

Ծանոթագրություններ 

Ջեյմս Քեմերոնի ֆիլմեր
Ֆիլմաշարեր